কেন্দ্ৰীয় চৰকাৰে আজি জনাই যে চিয়াঙৰ ঘোলা পানীৰ প্ৰকৃত কাৰণ এতিয়ালৈকে জানিব পৰা হোৱা নাই। ভূমিস্খলন, ভূমিকম্প বা চীন সীমান্তৰ উজনিৰ ফালে হোৱা কোনো কাৰ্যকলাপৰ বাবে এই জলপ্ৰদূষণ সংঘটিত হ'ব পাৰে।
লোকসভাত এই সম্পৰ্কীয় এক প্ৰশ্নৰ উত্তৰস্বৰূপে কেন্দ্ৰীয় জলসম্পদ দপ্তৰৰ ৰাজ্যিক মন্ত্ৰী অৰ্জুন ৰাম মেঘৱালে কয় যে চীনৰ বিদেশ মন্ত্ৰীৰ শেহতীয়া ভাৰত ভ্ৰমণৰ সময়ত চিয়াঙৰ জলধাৰাৰ অদ্ভুত পৰিৱৰ্তনক লৈ শেহতীয়াকৈ ওলোৱা প্ৰতিবেদন সমূহৰ লগতে দুয়ো দেশৰ সীমাৰ দুয়ো পাৰে থকা নদী সমূহ সম্পৰ্কতো চীনা পক্ষৰ সৈতে আলোচনা কৰা হয়।
অন্যহাতে ৰাজ্যৰ জনস্বাস্থ্য কাৰিকৰী আৰু পানী যোগান বিভাগে পাচি ঘাটৰ পৰা সংগ্ৰহ কৰা পানীৰ নমুনাত অনুমতিসাধ্য সীমাতকৈ বহু বেছি বোকা আৰু লোৰ উপস্থিতি ধৰা পৰিছে। তাৰোপৰি মন্ত্ৰী গৰাকীয়ে জনায় উত্তৰ পূৰ্বাঞ্চল আঞ্চলিক জল আৰু স্থল ব্যৱস্থাপনা প্ৰতিষ্ঠানে পাচি ঘাট আৰু জোনাইত সংগ্ৰহ কৰা চিয়াঙৰ পানীৰ নমুনাৰ ভৌত-ৰসায়নিক পৰীক্ষাই এই পানীত অনুমতিসাধ্য সীমাতকৈ বহু বেছি পৰিমাণৰ এলুমিনিয়াম আৰু লোৰ উপস্থিতি ধৰা পেলাইছে।
অসম আৰক্ষীত ওলাইছে ২৪৪০ টা পদত চাকৰি, কেতিয়া কিদৰে কৰিব পাৰিব আবেদন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
